text: Anders har taget billeder i 24 timer 
  25 august 2019 kl. 11.25
  Klokken ti søndag morgen sluttede fotokonkurrencen FotoMarathon, hvor billedentusiaster i alle aldre har skudt løs med kameraerne - nogle i et helt døgn.
  Efter flere timers blitz og fyldte hukommelseskort er fotokonkurrencen FotoMarathon slut.
  Deltagerne har deltaget i 6, 12 og 24 timers fotoudfordring, hvor man skal fortolke et emne med sit kamera, for hver time man deltager.
  Anders Jensen Olsen, der til daglig er turistbuschauffør, har deltaget i alle tre kategorier med tre forskellige kameraer om halsen. Han er lige stået op efter at havde deltaget i konkurrencen til langt ud på natten.
  -Jeg deltager på grund af min lidenskab for foto. Jeg kan godt lide, at der er en udfordring, man skal løse på begrænset tid. Man skal tænke ud af boksen.
  
  Første gang
  Det er første gang, at Anders Jensen Olsen deltager i fotokonkurrencen, og han er meget tilfreds med sin første gang. Han husker tydeligt, sit bedste billede fra konkurrencen.
  - Emnet var "Åndehullet i byen". Billedets motiv var nogle unge mennesker, der sad i et vindue i en lejlighed på anden sal, og en af dem havde et ben, der stak ud fra vinduet.
  
  Heller ikke sidste gang
  Fotokonkurrencen er ikke Anders Jensen Olsens sidste. Man kan godt regne med at se ham næste år.
  -Jeg er helt sikker på, at jeg kommer til at deltage næste år også i alle tre kategorier.
  FotoMarathon
  Ved fotokonkurrencen, FotoMarathon, skal man fortolke et nyt emne hver time ved at tage et billedeNår konkurrencen slutter, afleverer man et billede for hver time, man har deltagetAlle med et digitalkamera eller mobil kan deltageFørste marathon fandt sted i Spanien i 1985. Det første i Danmark blev afholdt i København i 1989
  
  